GBSRના માલિક સ્વાભાવિક રીતે ગાયકવાડ રાજા સયાજીરાવ ગાયકવાડ ત્રીજા હતા. તેમણે આપણે આગળ જાણ્યું તેમ સમગ્ર ગુજરાતમાં પોતાના રેલવે નેટવર્કને વિકસાવ્યું હતું. આમ પણ ગાયકવાડ શાસકો પોતાની દુરંદેશી માટે જાણીતા હતા. હવે ભારતીય રેલવે જે પાંચ ગાયકવાડ સમયની રેલવે લાઈનને હેરિટેજ તરીકે વિકસાવવા માંગે છે તેમાં ડભોઇ-મીયાગામ લાઈન ઉપરાંત મીયાગામ-માલસર લાઈન (38 કિલોમીટર), ચારોંડા-મોટી કરાલ લાઈન (19 કિલોમીટર), પ્રતાપ નગર- જંબુસર લાઈન (51 કિલોમીટર) અને બીલીમોરા-વાઘી લાઈન (63 કિલોમીટર) સામેલ છે.